Alex Yoong je upokojeni malezijski dirkač Formule 1, ki vso svojo kratko kariero dirkal za Minardi. Je prvi in za zdaj edini Malezijec, ki je dirkal v Formuli 1. Debitiral je na zadnjih treh dirkah sezone 2001, ko je ob dveh odstopih dosegel šestnajsto mesto na zadnji dirki sezone za Veliko nagrado Japonske. Na prvi dirki naslednje sezone 2002 za Veliko nagrado Avstralije pa je le za mesto zgrešil uvrstitev med dobitnike točk s sedmim mestom, kar pa je njegov najboljši rezultat kariere. Na preostalih dirkah sezone se ni več uvrstil višje od desetega mesta, po koncu sezone 2002 pa ni več dirkal v Formuli 1.